বাংলাদেশ অভিমুখে যাবলৈ ওলোৱা ৩১জন সন্দেহযুক্ত বাংলাদেশীক আজি গুৱাহাটী ৰেইল ষ্টেইশ্যনৰ পৰা আটক কৰিছে ৰেইল আৰক্ষীয়ে। সন্দেহযুক্ত বাংলাদেশীৰ দলটোত পুৰুষ ১০জন, ৮গৰাকী মহিলা আৰু ১৩টা শিশু (৮টা ল'ৰা আৰু ৫জনী ছোৱালী) আছে।
ৰেইল আৰক্ষীৰ অধীক্ষক হেমন্ত কুমাৰ দাসে নৰ্থ-ইষ্ট নাওক জনোৱামতে, এই সন্দেহযুক্ত বাংলাদেশীকেইজনে কাঞ্চনজংঘা ট্ৰেইনত আগৰতলালৈ যাবলৈ পৰিকল্পনা কৰিছিল।
আৰক্ষীৰ অনুসন্ধানৰ সময়ত তেওঁলোকে কোনো বৈধ নথি দেখুৱাব নোৱাৰিলে। অধিক জেৰাত তেওঁলোকে স্বীকাৰ কৰে যে ২/৩ বছৰ পূৰ্বে তেওঁলোকে বাংলাদেশৰ পৰা ভাৰতত প্ৰৱেশ কৰিছিল। ঘৰ বাংলাদেশৰ বাগেৰহাট জিলাত।
ভাৰতত প্ৰৱেশ কৰাৰ পিছত তেওঁলোকে বেংগালুৰুলৈ যায় আৰু তাত সৰু সুৰা কাম কৰিছিল। "কালি তেওঁলোক বেংলোৰ এক্সপ্ৰেছত গুৱাহাটীলৈ আহে আৰু ৰাতিটো ষ্টেইশ্যনতে কটায়। তেওঁলোকে কাঞ্চনজংঘা এক্সপ্ৰেছত আগৰতলালৈ যোৱাৰ পৰিকল্পনা কৰিছিল।" এইদৰে কয় ৰেইল আৰক্ষীৰ অধীক্ষক হেমন্ত কুমাৰ দাসে। দাসে লগতে কয় যে ত্ৰিপুৰাৰ হৈ লোককেইজন বাংলাদেশলৈ যোৱাৰ কথা আছিল বুলি স্বীকাৰ কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
